 **REPUBLIKA HRVATSKA**

 **ZAGREBAČKA ŽUPANIJA**

 **OPĆINA LUKA**

KLASA:350-01/24-19

URBROJ:238/39-01-24-2

Luka, 18. 06. 2024.

Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 82. Statuta Općine Luka („Glasnik Zagrebačke županije broj 24/18, 26/20 i 20/21), Općinsko vijeće na 19. sjednici održanoj 18. 06.2024. godine donosi

**Odluku o izradi IV. izmjene i dopune**

**Prostornog plana uređenja Općine Luka**

***Opće odredbe***

Članak 1.

Donosi se Odluka o izradi IV. izmjene i dopune Prostornog plana uređenja Općine Luka, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Luka (Glasnik Zagrebačke županije broj 15/04, 9/09, 1/10-ispravak, 34/17, 20/21 i 24/21-pročišćeni tekst), u daljnjem tekstu: izmjena i dopuna Plana.

Nositelj izrade izmjene i dopune Plana je Općina Luka, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za izradu izmjene i dopune Plana***

Članak 2.

Postupak izrade i donošenja izmjene i dopune Plana temelji se na odredbama članaka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

***Razlozi donošenja izmjene i dopune Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana su sljedeći:

1. Usklađenost sa zakonskim i podzakonskim okvirom
	1. Zakonska obveza izrade izmjene i dopune Plana i usklađenje sa Zakonom

Sukladno članku 61. Zakona, Plan će se ovim izmjenama i dopunama uskladiti sa Zakonom i drugim zakonskim propisima.

* 1. Usklađenje s planom više razine

Sukladno članku 61. Zakona Plan će se ovim izmjenama i dopunama uskladiti s Prostornim planom Zagrebačke županije (Glasnik Zagrebačke županije, 3/02, 6/02-ispr., 8/05, 8/07, 4/10, 10/11, 14/12 - pročišćeni tekst, 27/15, 31/15 - pročišćeni tekst, 43/20, 46/20-ispr. i 2/21 – pročišćeni tekst).

* 1. Usklađenje s planom šireg područja iste razine

Nije primjenjivo

1. Određivanje novih prostorno planskih rješenja

Stručna rješenja izrađuje i koordinira stručni izrađivač Izmjena i dopuna Plana u suradnji s nositeljem izrade Izmjena i dopuna Plana.

Osnovni ciljevi i programska polazišta za izradu izmjene i dopune Plana su:

* + Osnovni cilj izrade i donošenja Izmjena i dopuna Plana je osiguranje kvalitetnijeg prostornog razvoja područja Općine Luka.
	+ Programska polazišta za izradu Izmjena i dopuna Plana uključuju izmjene i dopune prostorno planskih rješenja u skladu s projektima i stanjem u prostoru, te pojedinačne zahtjeve korisnika prostora.
	+ Istaknutim razlozima za izradu i donošenje Izmjena i dopuna Plana određeni su ujedno i ciljevi i programska polazišta Izmjena i dopuna Plana:
	+ izmjene uvjeta za smještaj sadržaja javne i društvene namjene na k.č.br. 1854 k.o. Pluska,
	+ manje promjene obuhvata građevinskih područja naselja,
	+ promjene lokacijskih uvjeta za provedbu zahvata u odredbama za provođenje, vezano na klizišta i dr.
	+ Osim ciljeva i programskih polazišta iz stavka 3. ovog članka, moguće je sva prostorno planska rješenja uskladiti s prihvaćenim zahtjevima, mišljenjima i primjedbama javnopravnih tijela te ostalih sudionika u postupku izrade i donošenja Izmjena i dopuna Plana.

***Obuhvat izmjene i dopune Plana***

Članak 4.

Prostorni obuhvat Izmjena i dopuna Plana je područje Općine Luka u administrativnim granicama utvrđenima Zakonom o područjima županija, gradova i općina u Republici Hrvatskoj („Narodne novine“, broj 86/06, 125/06-ispravak, 16/07-ispravak, 98/08-Odluka USRH, 145/10, 37/13, 44/13, 45/13 i 110/15).

***Sažeta ocjena stanja u obuhvatu izmjene i dopune Plana***

Članak 5.

Ocjena stanja u obuhvatu izmjene i dopune Plana proizlazi iz:

* + Prostorni plan uređenja Općine Luka Općinsko vijeće je donijelo 27.07.2004. godine („Glasnik Zagrebačke županije“, broj 15/04).
	+ Prve izmjene i dopune Prostornog plana uređenja Općine Luka Općinsko vijeće je donijelo 14.04.2009. godine („Glasnik Zagrebačke županije“, broj 9/09). Ispravak Odluke o donošenju Izmjena i dopuna Odluke o donošenju Prostornog plana uređenja Općine Luka donijelo je Općinsko vijeće 15.12.2009. godine („Glasnik Zagrebačke županije“, broj 1/10).
	+ Urbanistički plan uređenja Gospodarske zone Luka II Općinsko vijeće je donijelo 06. 02. 2013. godine („Glasnik Zagrebačke županije“, broj 5/13).
	+ Urbanistički plan uređenja Gospodarske zone Luka I Općinsko vijeće donijelo je 20. 03. 2014. godine („Glasnik Zagrebačke županije“, broj 8/14).
	+ Druge izmjene i dopune Prostornog plana uređenja Općine Luka Općinsko vijeće donijelo je 24.10.2017. godine („Glasnik Zagrebačke županije“, broj 34/17).
	+ Treće izmjene i dopune Prostornog plana uređenja Općine Luka Općinsko vijeće donijelo je 12. 04. 2021. godine („Glasnik Zagrebačke županije“, broj 20/21).
	+ Prve izmjene i dopune Urbanističkog plana uređenja Gospodarske zone Luka II Općinsko vijeće donijelo je 29. 11. 2022. godine („Glasnik Zagrebačke županije“, broj 50/22).

***Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana***

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

* + Prilikom izrade Izmjena i dopuna Plana neće se pribavljati nove sektorske strategije i druge stručne podloge, već će se koristiti važeća prostorno planska dokumentacija svih razina te podaci i planske smjernice i propisani dokumenti koje će dostaviti nadležna javnopravna tijela iz svog djelokruga u postupku izrade Izmjena i dopuna Plana.

***Način pribavljanja stručnih rješenja za izradu izmjene i dopune Plana***

Članak 7.

Stručna rješenja izrađuje i koordinira stručni izrađivač Izmjena i dopuna Plana u suradnji s nositeljem izrade Izmjena i dopuna Plana.

***Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana***

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

* 1. Ministarstvo kulture i medija, Uprava za zaštitu kulturne baštine, Konzervatorski odjel u Zagrebu, HR-10000 Zagreb, Mesnička 49
	2. Ministarstvo unutarnjih poslova, Ravnateljstvo civilne zaštite, Područni ured civilne zaštite Zagreb, Služba za inspekcijske poslove, HR-10000 Zagreb, Avenija Većeslava Holjevca 20
	3. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, HR-10000 Zagreb, Ulica Republike Austrije 20
	4. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a
	5. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78
	6. Zagrebačka županija, Upravni odjel za promet i komunalnu infrastrukturu, HR-10000 Zagreb, Ivana Lučića 2a/VI
	7. Zagrebačka županija, Upravni odjel za prostorno uređenje, gradnju i zaštitu okoliša, Odsjek za prostorno uređenje i gradnju, HR-10000 Zagreb, Ulica grada Vukovara 72/V
	8. Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša, HR-10000 Zagreb, Ulica grada Vukovara 72/V
	9. Hrvatske vode, VGO za gornju Savu, HR-10000 Zagreb, Ulica grada Vukovara 271
	10. Hrvatske šume d.o.o., Uprava šuma Podružnica Zagreb, HR-10000 Zagreb, Lazinska 41
	11. Županijska uprava za ceste Zagrebačke županije, HR-10000 Zagreb, Remetinečka cesta 3
	12. HEP-Operator distribucijskog sustava d.o.o., Elektra Zagreb, HR-10000 Zagreb, Gundulićeva 32
	13. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9
	14. ZAPREŠIĆ d.o.o., HR-10290 Zaprešić, Zelengaj 15
	15. VODOOPSKRBA I ODVODNJA ZAPREŠIĆ d.o.o., HR-10290 Zaprešić, Zelengaj 15
	16. ZAGORSKI METALAC d.o.o., HR-49210 Zabok, Celine 2
	17. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12
	18. Grad Zaprešić, HR-10290 Zaprešić, Nova Ulica 10
	19. Općina Dubravica, HR-10293 Dubravica, Pavla Štoosa 12
	20. Općina Kraljevec na Sutli, HR-49294 Kraljevec na Sutli, Kraljevec na Sutli 132
	21. Općina Veliko Trgovišće, HR-49214 Veliko Trgovišće, Trg Stjepana i Franje Tuđmana 2
	22. Općina Jakovlje, HR-10297 Jakovlje, Adele Sixta 2
	23. Ministarstvo gospodarstva i održivog razvoja, Uprava za zaštitu prirode, HR-10000 Zagreb, Radnička cesta 80
	24. Ministarstvo gospodarstva i održivog razvoja, Uprava za procjenu utjecaja na okoliš i održivo gospodarenje otpadom, HR-10000 Zagreb, Radnička cesta 80
	25. Ministarstvo gospodarstva i održivog razvoja, Uprava za energetiku, HR-10000 Zagreb, Radnička cesta 80
	26. Ministarstvo gospodarstva i održivog razvoja, Uprava vodnoga gospodarstva i zaštite mora, HR-10000 Zagreb, Ulica grada Vukovara 220
	27. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1
	28. Ministarstvo mora, prometa i infrastrukture, Uprava za željezničku infrastrukturu i promet, HR-10000 Zagreb, Prisavlje 14

Rok za dostavu zahtjeva je 30 dana od zaprimanja poziva za dostavu zahtjeva.

Ukoliko javnopravno tijelo odnosno pravna osoba ne dostavi zahtjeve u roku iz prethodne alineje, smatra se da zahtjeva nema.

Zahtjevi za izradu izmjene i dopune Plana dostavljaju se na sljedeći način:

* + Putem pošte, elektroničkim putem i osobnom dostavom.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. Zavod za prostorno uređenje Zagrebačke županije, HR-10000 Zagreb, Vukovarska ulica 72

***Dinamika s fazama izrade izmjene i dopune Plana***

Članak 9.

Za izradu izmjene i dopune Plana određuju se dinamika i faze izrade izmjene i dopune Plana kako slijedi:

Faze izrade Plana utvrđene su Zakonom.

Planirani rok za izradu nacrta prijedloga izmjena i dopuna Plana je 30 radnih dana.

Ostali rokovi tijekom izrade transformacije Plana utvrđeni su Zakonom.

***Izvori financiranja izrade izmjene i dopune Plana***

Članak 10.

Izrada izmjena i dopuna Plana financirat će se sredstvima proračuna Općine i drugih odgovarajućih izvora sukladno Zakonu.

***Druga pitanja značajna za izradu izmjene i dopune Plana***

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

* + Mišljenje, KLASA:351-03/23-03/72, URBROJ:238-18-02/1-24-5 od 28. 05. 2024. godine, koje je izdalo nadležno tijelo za zaštitu okoliša i prirode: Zagrebačka županija, Upravni odjel za prostorno uređenje, gradnju i zaštitu okoiša, Odsjek za zaštitu okoliša.

***Prijelazne i završne odredbe***

Članak 12.

Nositelj izrade po objavi ove Odluke obavijestit će javnost o izradi izmjena i dopuna Plana na mrežnoj stranici Općine.

Ova Odluka stupa na snagu 8. dana od dana objave u „Glasniku Zagrebačke županije“.

PREDSJEDNIK OPĆINSKOG VIJEĆA

Krešimir Tuđman, struč.spec.ing.aedif.